**Proiect cofinanțat din Fondul Social European prin “Programul Operațional Capital Uman 2014-2020”**

**Axa prioritară 1: Inițiativa “Locuri de muncă pentru tineri”**

**Obiectivul specific 1.1 – Creșterea ocupării tinerilor NEETs șomeri cu vârsta între 16 – 29 ani, înregistrați la Serviciul Public de Ocupare, cu rezidența în regiunile eligibile”**

**Obiectivul Specific 1.2 – Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 – 29 ani, înregistrați la Serviciul Public de Ocupare, cu rezidența în regiunile eligibile”**

**Titlul proiectului: „START 4 NEETs”**

**Număr de identificare al contractului: POCU/991/1/3/153086**

**Beneficiar: ASOCIAȚIA REGIONALĂ PENTRU DEZVOLTARE ANTREPRENORIALĂ OLTENIA (ARDA OLTENIA)**

**Fișă de informare privind**

**analiza pieței muncii în regiunea Sud Vest Oltenia**

**Regiunea de dezvoltare Sud-Vest Oltenia**, din care fac parte cele cinci județe, Mehedinți, Gorj, Dolj, Olt și Vâlcea, este a 7- a regiune ca mărime, din cele 8 regiuni de la nivel național, cu o suprafață de 29.212 km2. În urma ultimului recensământ, are o populație de 2.184.573 locuitori (10,7% din populația totală a țării). Ponderea populației pe medii este de 47,2% în mediul urban, față de 52,8% în mediul rural, județele cu cel mai mare număr de locuitori în mediul rural fiind Olt (59,6%), Gorj (53%) și Vâlcea (55%). Populația urbană este concentrată în special în cele cinci reședințe de județ care totalizează împreună 63% din populația urbană a regiunii.

Cel mai important centru industrial este Craiova, urmată de celelalte reședințe de județ.

Cea mai importantă ramură industrială în Oltenia este cea energetică. Pe ramuri:

- industria energetică: termocentrale: Turceni, Rovinari, Ișalnița (toate cu puteri instalate de peste 1000MW), Craiova II, Govora-Râmnicu Vâlcea; hidrocentrale: Porțile de fier I, Porțile de fier II, Lotru-Ciunget, sistemul hidroenergetic de pe râul Olt.

- industria metalurgică: ALRO Slatina, TMK-ARTROM Slatina;

- industria constructoare de mașini: automobile - Ford Craiova, componente de automobile - Craiova, fabrica de roți auto Drăgășani, avioane - fabrica de la Craiova, mijloace de transport feroviar- Electroputere Craiova, ROMVAG Caracal, fabrica de osii și boghiuri de la Balș, șantiere navale- Drobeta Turnu Severin, Orșova, fabrici de utilaj agricol- Craiova, Balș, cablaje auto la Drobeta Turnu Severin, volane auto la Orșova.

- fabrici de armament: Sadu, Bumbești Jiu (Gorj), Filiași (Dolj), Drăgășani (Vâlcea);

- industria chimică: OLTCHIM Râmnicu Vâlcea, Uzinele Sodice Govora, DOLJCHIM Craiova, Pirelli Slatina;

- industria materialelor de construcții: Bârsești ( Gorj ), Ișalnița-Craiova;

- industia lemnului: Râmnicu Vâlcea, Târgu Jiu, Drobeta Turnu Severin (celuloză și hârtie), Brezoi, Băbeni;

- industria textilă: Slatina, Scornicești, Motru, Caracal, Tismana;

- industria alimenentară: morărit și panificație la Râmnicu Vâlcea (Velpitar, Boromir), Slatina, Craiova, Caracal etc., fabrici de ulei: Podari-Craiova, de zahăr: Podari-Craiova, Corabia, de conserve din legume și fructe: Caracal, Râmnicu Vâlcea, de preparate din carne: Caracal (fabrica de pate Hame), Râmnicu Vâlcea, Potcoava-Olt etc., de bere: Craiova, Râmnicu Vâlcea, de vinuri: Segarcea, Strehaia, Drăgășani.

Alte centre importante sunt municipiul Caracal și un numar de orașe cu structurade mono-industrie incluzând municipiul Motru (industria minieră) și orasul Rovinari (energie termică). Din punctul de vedere al migrației externe de forță de muncă, în județele regiunii se înregistrează fluxuri de migrație externă mult sub media națională.

Județele Gorj și Mehedinți au cele mai scăzute valori ale migrației temporare externe din țară cu scop de angajare. În mod similar, județul Olt înregistrează cel mai mic nivel de migrație cu scop turistic din România. Singurul județ care se distinge în cadrul regiunii este Vâlcea, unde migrația temporară externă abia depășește 3% din populație. Din punctul de vedere al migrației interne, migrarea dinspre urban spre rural s-a produs atât în urma concedierilor masive din întreprinderile de stat, dar și datorită restituirii terenurilor agricole prin Legile 18/1991 si 1/2000. Începând cu 2002, tendința a început ușor sa se inverseze, astfel încat populația din mediul rural a reînceput să fie atrasă de munca în zonele urbane.

Conform Institutului Național de Statistică, populația rezidentă a regiunii, în anul 2022, a fost de 1,87 milioane persoane.

La 01.01.2022, conform Balanţei Forţei de Muncă, populaţia ocupată civilă a fost de 657,6 mii persoane, reprezentând 55,5% din resursele de muncă ale regiunii. Rata șomajului înregistrat la data de 31 martie 2023 a fost de 5,6%, fiind înregistraţi 39,2 mii şomeri.

Din punct de vedere al participării la principalele activităţi economice, ponderea populației ocupate civile în agricultură, silvicultură și pescuit reprezintă 17%, în timp ce în servicii este predominantă (48,2%) și de 34,8% în industrie și construcţii.

În cadrul acestei regiuni, agricultura are un rol important, cu peste 1 milion de hectare destinate cultivării cerealelor, plantelor oleaginoase, legumelor și fructelor, cartofilor, sfeclei de zahăr și viței de vie.

Principalele industrii prezente în regiune sunt: industria metalurgică (fiind reprezentată de cel mai mare producător de aluminiu din Europa Centrală și de Est și, totodată, singurul producător de aluminiu din țară - ALRO Slatina), industria electrotehnică, producția energiei (reprezentată de Complexul Energetic Oltenia), industria auto, industria constructoare de mașini și tractoare, industria chimică (cu producătorul Oltchim SA), industria alimentară, industria ușoară și materiale de construcții, industria construcțiilor navale.

Alte repere importante ale regiunii: Craiova este un centru universitar cu tradiție; infrastructura de transport este diversificată (rutier, căi ferate, căi navigabile, aeroport internațional Craiova); capitalul natural deosebit de divers, prin varietatea reliefului și prezența bazinelor hidrografice ale Oltului, Jiului și Dunării, reprezintă cadrul unui turism foarte bine reprezentat.

Conform datelor statistice ale ANOFM, la finele lunii martie 2023, cei mai importanți angajatori din regiune, după numărul de salariaţi, sunt: Complexul Energetic Oltenia Sud, SC Pirelli Tyres Romania SRL, Artrom Steel Tubes SA, Spitalul Clinic Judeţean Craiova, Civitas PSG SA, SC Alro SA, SC Vel Pitar SA, DGRFP Craiova, SC Moveos SRL,  TMG Guard SRL, Universitatea din Craiova.

Regiunea beneficiază de un potenţial turistic diversificat, incluzând turismul montan și cel speologic, balnear, ecoturismul, parcurile naturale și turismul religios.

Conform datelor ANOFM, în trimestrul 1 din 2023, cele mai multe locuri vacante au fost înregistrate pe următoarele ocupaţii: lucrător comercial, muncitor necalificat la asamblarea montarea pieselor, agent de securitate, muncitor necalificat în construcţii, conducător auto transport rutier de mărfuri, manipulant mărfuri, muncitor necalificat în industria confecţiilor, şofer de autoturisme şi camionete, vânzător.

Conform datelor Agenției Naționale pentru Ocuparea Forței de Muncă, la finele lunii martie 2023, cel mai mare număr de şomeri s-a înregistrat pe următoarele ocupaţii: muncitor necalificat la ambalarea produselor solide și semisolide; muncitor necalificat la demolarea clădirilor, căptuşeli zidărie, plăci mozaic, faianţă, gresie, parchet; muncitor necalificat în agricultură; muncitor necalificat la întreţinerea de drumuri, şosele, poduri, baraje; muncitor necalificat la ambalarea produselor sub formă de praf şi granule; lăcătuș mecanic; lucrător comercial; ambalator manual; manipulant mărfuri.

Am fost informat azi, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nume și prenume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_\_\_